PolyAgent/wiki_georgian_en_parallel_20231101 huggingface dataset:
ლიანკიუეს ტბა

ლიანკიუეს ტბა — ტბა ჩილეში. მდებარეობს ლოს-ლაგოსის რეგიონის ლიანკიუეს პროვინციაში.
ტბა მდებარეობს ცენტრალური ჩილეს სამხრეთ ნაწილში. ანდების დასავლეთ მთისწინეთის კალთებზე, ზღვის დონიდან 51 მეტრზე. ტბის აღმოსავლეთ სანაპიროსთან მდებარეობს ვულკანები ოსორნო (სიმაღლე 2652 მ) და კალბუკო (2003 მ). ლიანკიუეს ტბა მყინვარული წარმოშობისაა. ფართობი 740 კმ². უდიდესი სიღრმე 108 მ.
ტბის ნაპირზე მდებარეობს ქალაქები: პუერტო-ვარასი, პუერტო-ოკტაი და ფრუტილიარი.
რესურსები ინტერნეტში
ლიანკიუეს ტბა
ჩილეს ტბები
ბორის III

ბორის III (დ. 30 იანვარი, 1894 — გ. 28 აგვისტო, 1943) — ბულგარეთის სამეფოს მეორე მეფე 1918–1943 წლებში საქსენ-კობურგ-გოთას დინასტიიდან. ჰქონდა გერმანიის ადმირალის წოდება (1916).
ბორის III იყო საკმაოდ პოპულარული მონარქი და წარმოადგენდა ბალკანეთის ისტორიის ერთ-ერთ უმნიშვნელოვანეს ფიგურას ორ მსოფლიო ომს შორის და მეორე მსოფლიო ომის პერიოდში. სამეფო ტახტზე ავიდა 24 წლის, მას შემდეგ, რაც პირველ მსოფლიო ომში დამარცხდა გერმანიის მოკავშირე ბულგარეთი და გადადგა მამამისი ფერდინანდი. სამართავად ჩაიბარა ქაოსის ზღვარზე მყოფი ქვეყანა.
1930 წელს დაქორწინდა ვიტორიო ემანუელე III-ის ქალიშვილზე ჯოვანა სავოიელზე.
მოულოდნელად გარდაიცვალა 1943 წლის 28 აგვისტოს, რამდენიმე დღის შემდეგ, რაც დაბრუნდა აღმოსავლეთ პრუსიიდან, სადაც შეხვდა ადოლფ ჰიტლერს. გარდაცვალების ოფიციალური მიზეზი გახდა ინფარქტი, თუმცა ვრცელდებოდა ვერსიები მის შესაძლო მოწამვლაზე. ტახტის მემკვიდე გახდა მისი 6 წლის შვილი სიმეონ II.
რესურსები ინტერნეტში
King Boris III Honored by the United States Congress. King Boris III, Savior of Bulgarian Jewry
King Boris III, concealed savior of the Bulgarian Jews
The Case of King Boris III, Unsung Hero of the Holocaust
King Boris III, Savior of the Bulgarian Jews
Historical photographs of the royal palace in Sofia
Find-A-Grave biography
ბულგარეთის მმართველები
დაბადებული 30 იანვარი
დაბადებული 1894
გარდაცვლილი 28 აგვისტო
გარდაცვლილი 1943
მეორე მსოფლიო ომის პოლიტიკური ლიდერები
ეჩმიაძინი (თბილისი)

ეჩმიაძინი (თბილისი)
ეჩმიაძინი ან წმინდა სარქისის ეკლესია, სურფსარქისი — სომხური ეკლესია თბილისში, ისანში, ქეთევან წამებულის მოედნის დასავლეთით. 1806-1808 წლებში ისანში დასახლებულმა, ეჩმიაძინიდან ლტოლვილმა სომხებმა აქ პატარა დარბაზული ეკლესია ააშენეს. 1846 წელს ის გაფართოვდა და „ჩახაზული ჯვრის“ ტიპის ეკლესიად გადაკეთდა.
შენობა აგურისაა. ის ძირითადად იმეორებს შუა საუკუნეების ქართული და სომხური ეკლესიების სტრუქტურას, თუმცა ფასადთა გაფორმებაში და ინტერიერის ცალკეული ფორმების დამუშავებაში ჩანს კლასიციზმის გავლენაც. ოთხი მრგვალი გუმბათქვეშა ბურჯი კანელიურებით არის დაღარული. შიგნით შენობა მთლიანად შელესილია. გუმბათის ნახევარსფეროსა და აფრების მოხატულობა შესრულებულია XIX ს-ის II ნახევარში.
ეკლესიის აღმოსავლეთ სკვერში დგას ქვაჯვარი, რომელიც სომეხმა ერმა მიუძღვნა 1989 წლის 9 აპრილს დაღუპულთა ხსოვნას.
ლიტერატურა
"საქართველოს ძველი ქალაქები: თბილისი", 2006 წ. მეორე გამოცემა. ISBN 99940-0-923-0
თბილისის ეკლესიები
სომხური სამოციქულო ეკლესია საქართველოში
კულტურული მემკვიდრეობის ძეგლები თბილისში
ასპინძის მუნიციპალიტეტის დროშა

ასპინძის მუნიციპალიტეტის დროშა — ასპინძის მუნიციპალიტეტის სიმბოლო გერბთან ერთად. მიღებულია ასპინძის მუნიციპალიტეტის საკრებულოს მიერ.
აღწერილობა
დროშის ყვითელ ველზე ცენტრში მოთავსებულ მართკუთხედის მეწამულ ველზე გამოსახულია სამეფო ოქროს გვირგვინი. მეწამულ მართკუთხედს გარშემო შემოყვება 8 მეწამული ჯვარი.
დროშის პროპორციაა 2:3.
რესურსები ინტერნეტში
ასპინძის მუნიციპალიტეტის დროშა და გერბი
საქართველოს მუნიციპალური დროშები
ასპინძის მუნიციპალიტეტი
ელიასი (უილა)

ელიასი (უილა)
ელიასი — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 3.342 ადამიანს შეადგენდა. ფართობი 82 კმ²-ია.
იხილეთ აგრეთვე
უილის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
უილის დეპარტამენტის მუნიციპალიტეტები და ქალაქები
პალატალიზაცია

პალატალიზაცია არის ენათმეცნიერული ცნება-ტერმინი, რომელიც როგორც სინქრონულ, ასევე დიაქრონულ ენათმეცნიერებაში გამოიყენება. სიტყვა პალატალიზაციის ქვეშ ენათმეცნიერები მოიაზრებენ ენაში არსებულ ბგერათა ასიმილიციის გარკვეულ მოვლენას: ზოგიერთი თანხმოვანი ზოგ ხმოვანთან მეზობლობისას შეიცვლის საარტიკულაციო ადგილს, ანუ თავდაპირველი ველარულიდან პალატალურ მდგომარეობაში გადადის და შესაბამისად ჟღერადობას შეიცვლის.
პალატალიზაცია სლავურ ენებში
ლიტერატურა
Bielfeldt, H. H.: Alslawische Grammatik. Einführung in die slawischen Sprachen. Halle (Saale): VEB Max Niemeyer Verlag, 1961
Bynon, Th., Historical Linguistics. Cambridge University Press, 1977. ISBN 0-521-21582-X (hardback) or ISBN 978-0-521-29188-0 (paperback).
Crowley, T.: An Introduction to Historical Linguistics. 3rd edition. Oxford University Press, 1997
Diels P., Leskien, A., Berneker, E.: Altkirchenslavische Grammatik. Mit einer Auswahl von Texten und einem Wörterbuch von Diels, P.. I. Teil: Grammatik. Heidelberg: Carl Winters Universitätsverlag, 1932
Eckert, R., Crome, E., Fleckenstein, Chr.,: Geschichte der russischen Sprache. Leipzig: Verlag Enzyklopädie 1983.
Трубецкой, Н. Сергеевич.: Основы фонологии. М., 1960. (2-е изд. — Москва: Аспект-Пресс, 2000)
Кодзасов, С.В., Кривнова, О.Ф.: Общая фонетика. Москва: РГГУ, 2001
Leskien, A., Rottmann, Otto A.: Handbuch der altbulgarischen (altkirchenslavischen) Sprache. Grammatik, Texte, Glossar. Elfte Auflage. Heidelberg: Universitätäsverlag C. Winter, 2002 ISBN 3-8253-1401-4
Мейе, А.,: Общеславянский язык. Москва: Изд-во иностранной литературы, 1951
Trunte, N. H.: Slověnski język. Ein praktisches Lehrbuch des Kirchenslavischen in 30 Lektionen. Zugleich eine Einführung in die slavische Phlologie. Band I: Altkirchenslavisch. 5., vollig neu bearbeitete Auflage. München: Verlag Otto Sagner 2003 ISBN 3-87690-480-3
ფონეტიკა
ხანალიონი

ხანალიონი — სოფელი აზერბაიჯანში, ლენქორანის რეგიონის მასალის რაიონში. მოსახლეობის რაოდენობა — 2451 კაცი.
რესურსები ინტერნეტში
სქოლიო
მასალის რაიონის სოფლები
ბუჯა

ბუჯა — მდინარე დასავლეთ საქართველოში, ზემო იმერეთში, მდინარე ჩოლაბურის (ყვირილის მარჯვენა შენაკადი) მარცხენა მდგენელი. სიგრძე 41 კმ, აუზის ფართობი 184 კმ². სათავე აქვს რაჭის ქედის სამხრეთ კალთაზე, ზღვის დონიდან 1194 მ. სიმაღლეზე. საზრდოობს წვიმისა და მიწისქვეშა წყლით. საშუალო წლიური ხარჯი 9,76 მ³/წმ. წყალდიდობა გაზაფხულზე იცის. წყალმცირეა ზამთარსა და ზაფხულში. ერთვის მდინარე ძუსას და წარმოქმნის ჩოლაბურს.
ლიტერატურა
სქოლიო
იმერეთის მხარის მდინარეები
ბაჯირავანი (მრავალმნიშვნელოვანი)

ბაჯირავანი (მრავალმნიშვნელოვანი)
ბაჯირავანი შეიძლება აღნიშნავდეს:
ბაჯირავანი — სოფელი აზერბაიჯანში, ბარდის რაიონში
ბაჯირავანი — სოფელი აზერბაიჯანში, იმიშლის რაიონში
ბაჯირავანი — სოფელი აზერბაიჯანში, ჯალილაბადის რაიონში
ვალდეფუენტესი

ვალდეფუენტესი — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის სიერა-დე-მონტანჩესის კომარკის შემადგენლობაში. ფართობი — 27 კმ². მოსახლეობა — 1139 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
ვალდეფუენტესის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
ურბანუ-სანტუსი

ურბანუ-სანტუსი — მუნიციპალიტეტი ბრაზილიაში, მარანიანის შტატში; მიეკუთვნება მარანიანის შტატის აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპადინიის შემადგენლობაში.
2010 წლის მონაცემებით, მოსახლეობა 24 573 ადამიანს შეადგენდა, მოსახლეობის სიმჭიდროვე 20.35 კმ²-ზე. ფართობი 1 207 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
Bregovo Municipality

Bregovo Municipality is a frontier municipality (obshtina) in Vidin Province, Northwestern Bulgaria, located along the right bank of Danube river in the Danubian Plain. It is named after its administrative centre - the town of Bregovo. The area borders on the Republic of Serbia to the west and Romania beyond the Danube to the north and it is the most northwestern part of the country.
The municipality covers a territory of with a population of 6,168 inhabitants, as of December 2009.
Settlements
Bregovo Municipality includes the following 10 places (towns are shown in bold):
Demography
The following table shows the change of the population during the last four decades.
Ethnic composition
According to the 2011 census, among those who answered the optional question on ethnic identification, the ethnic composition of the municipality was the following:
Religion
According to the latest Bulgarian census of 2011, the religious composition, among those who answered the optional question on religious identification, was the following:
An overwhelming majority of the population of Bregovo Municipality identify themselves as Christians. At the 2011 census, 83.9% of respondents identified as Orthodox Christians belonging to the Bulgarian Orthodox Church.
See also
Provinces of Bulgaria
Municipalities of Bulgaria
List of cities and towns in Bulgaria
References
External links
Info website
Municipalities of Vidin Province
ელეანორა ავსტრიელი

ელეანორა ავსტრიელი (დ. 21 მაისი, 1653, რეგენსბურგი, ბავარია — გ. 17 დეკემბერი, 1697, ვენა, ავსტრია) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ III-ისა და მისი მესამე ცოლის, იმპერატრიცა ელეონორა გონძაგას ასული. პოლონეთ-ლიტვის დედოფალი 1670-3 წლებში როგორც მიხაილ I-ის, ხოლო ლოთარინგიისა და ბარის ჰერცოგინია 1678-1690 წლებში როგორც შარლ V-ის მეუღლე.
ბიოგრაფია
ელეანორა დაიბადა 1653 წლის 21 მაისს ქალაქ რეგენსბურგში. იგი იყო საღვთო რომის იმპერატორ ფერდინანდ III-ისა და მისი მესამე ცოლის, დედოფალ ელეანორა გონძაგას ქალიშვილი.
პოლონეთის დედოფალი
ელეანორა 1670 წლის 27 თებერვალს ცოლად შერთეს პოლონეთ-ლიტვის მეფე მიხაილ I-ს. 1670 წლის 29 ნოემბერს მეფე-დედოფალს მკვდარი ვაჟი შეეძინათ, მომდევნო წელს კი ელეანორას მუცელი მოეშალა. მისმა ასეთმა უძლურებამ მემკვიდრის გაჩენის საკითხში ცხადია დიდი ბზარი გააჩინა მათ ქორწინებაში. მიუხედავად ამისა, ელეანორი განიხილებოდა როგორც კეთილდღეობის, გონიერებისა და ლოიალობის მაგალითი პოლონელთათვის. იგი ასევე ერთგული და მოსიყვარულე მეუღლეც იყო. მართალია მან პოლონური კარგად ისწავლა, მაგრამ უპირატესობას მაინც გერმანულსა და ლათინურს ასწავლიდა. იმის გამო რომ მან უამრავი უცხო ენა იცოდა, მიხაილს იგი ხშირად დაჰყავდა ოფიციალურ ვიზიტებზე. მართალია მათი ქორწინება დიდ ხანს არ გაგრძელებულა, მაგრამ ასეთ მცირე დროშიც კი მოასწრო მიხაილმა საყვარელი გაეჩინა კლარა იზაბელა პაკოვას სახით.
მისი მეუღლე 1673 წლის 10 ნოემბერს გარდაიცვალა, რის შემდეგაც უშვილო და დაქვრივებულმა დედოფალმა დატოვა პოლონეთი და ამის შემდეგ იგი იქ აღარასდროს ჩასულა.
ლოთარინგიის ჰერცოგინია
დაქვრივებიდან სულ ხუთ წელიწადში, 1678 წლის 6 თებერვალს იგი მეორედ დაქორწინდა ლოთარინგიის ჰერცოგ შარლ V-ზე. ქორწინება ელეანორის მშობლიურ ავსტრიაში, კერძოდ კი ვინერ-ნოიშტადში შედგა. მათ მრავალწლიან ბედნიერ ქორწინებაში ექვსი შვილი შეეძინათ. შარლი 1690 წლის 18 აპრილს გარდაიცვალა, თავად ელეონორი კი სულ შვიდ წელიწადში, 1697 წლის 17 დეკემბერს დაიღუპა 44 წლის ასაკში.
შვილები
ლეოპოლდი (1679—1729), ლოთარინგიისა და ბარის ჰერცოგი, ცოლად შეირთო ელიზაბეტ შარლოტ ორლეანელი, რომელთანაც შეეძინა საღვთო რომის იმპერატორი და ჰაბსბურგ-ლოთარინგიის დინასტიის დამაარსებელი ფრანც I;
შარლ იოზეფი (1680—1715), ოლმუკის ეპისკოპოსი;
ელეანორი (1682);
შარლ ფერდინანდი (1683—1685);
იოზეფ კლემენტი (1685—1705), გენერალი;
ფრანც ანტონი (1689—1715), მალბელის აბატი.
ლიტერატურა
Davies, Norman (1982). God's Playground:A History of Poland. Vol. I. Columbia University Press.
Lipp, Charles T. (2011). Noble Strategies in an Early Modern Small State: The Mahuet of Lorraine. University of Rochester Press.
Eder, Karl (1961), "Ferdinand III.", Neue Deutsche Biographie (NDB) (in German), 5, Berlin: Duncker & Humblot, pp. 85–86; (full text online)
"Gonzaga, Eleonora II (1628–1686)". Women in World History: A Biographical Encyclopedia. Gale Research. 2002. Retrieved 28 August 2018.
დაბადებული 21 მაისი
დაბადებული 1653
გარდაცვლილი 17 დეკემბერი
გარდაცვლილი 1697
ჰაბსბურგები
პოლონეთის დედოფლები
ლიტვის დიდი მთავრები
ლოთარინგიის ჰერცოგინიები
ავსტრიის პრინცესები
Bagrat IV

Bagrat IV may refer to:
Bagrat IV of Georgia, King in 1027–1072
Bagrat IV of Imereti, King in 1589–1590
ფაბუსი (საფეხბურთო კლუბი)

ფაბუსი (საფეხბურთო კლუბი)
ფაბუსი — საფეხბურთო კლუბი ბრონიციდან (რუსეთი). პროფესიონალურ დონეზე გამოიდიოდა 1995-2002 წლებში. საუკეთესო შედეგი იყო მე-9 ადგილი რუსეთის მეორე ლიგის (მე-3 დონე) ცენტალურ ზონაში, 1999 წელს.
რესურსები ინტერნეტში
Wildstat.ru
რუსეთის საფეხბურთო კლუბები
NGC 7649

NGC 7649 — გალაქტიკა პეგასის თანავარსკვლავედში. აღმოჩენის თარიღია 1886 წლის 25 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
სერბეთის იმპერია

სერბეთის იმპერია
სერბეთის სამეფო, სერბო-ბერძნული სამეფო ან (დაახლოებით მისი პირველი პერიოდის დროს) დუშანის სამეფო — ეპოქა სერბეთის სახელმწიფოს განვითარებაში, როდესაც მან თავის უზენაეს ძალაუფლებას მიაღწია და საზღვრები თავისი ისტორიის განმავლობაში მაქსიმალურად გააფართოვა. ეს ეპოქა, როგორც წესი, განისაზღვრება სერბეთის მეფე სტეფან დუშანის კორონაციიდან სერბეთის ჯარების მდინარე მარიცაზე განცდილ მარცხამდე, ანუ 1346 წლიდან 1371 წლამდე. სერბეთის სამეფო თავისი დროის ევროპის ერთ-ერთი უძლიერესი სახელმწიფო იყო.
ლიტერატურა
Solovjev, A.V. (1926) Dva priloga proučavanju Dušanove države. Glasnik Skopskog naučnog društva, I, sv. 1-2
სქოლიო
სერბეთის ისტორია
ყოფილი სლავური სახელმწიფოები
ევროპის ყოფილი იმპერიები
Uprising (სიმღერა)

Uprising (სიმღერა)
Uprising - ჯგუფ Muse-ის პირველი სინგლი, რომელიც შეტანილია მის 2009 წლის ალბომში The Resistance. სიმღერის ავტორია მეთიუ ბელამი. სიმღერა დისკზე გამოიცა 2009 წლის 7 სექტემბერს
სიმღერები
ციფრული ჩამოტვირთვა
Uprising – 5:03
7" გრამფირფიტა (WEA458)
Uprising – 5:03
Who Knows Who (მაიკ სკინერთან ერთად) – 3:24
კომპაქტ დისკი (WEA458CD)
Uprising – 5:03
Uprising (Does It Offend You, Yeah? რემიქსი) – 4:00
muse.mu-დან ჩამოსატვირთი ვერსია
Uprising (საკონცერტო)
რესურსები ინტერნეტში
სინგლების დისკოგრაფია ჯგუფის ოფიციალურ საიტზე
2009 წლის სიმღერები
Muse-ის სიმღერები
Crassispira trencarti

Crassispira trencarti — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
გალისიური ლიტერატურის დღე

გალისიური ლიტერატურის დღე (გალისიური: Día das Letras Galegas) — ყოველწლიური სახალხო დღესასწაული გალისიაში გალისიური ენის და ლიტერატურის აღსანიშნავად რომელიც დაფუძნდა 1963 წელს გალისიური სამეფო აკადემიის მიერ. პირველად გაიმართა 17 მაისს და 1963 წლის შემდეგ ყოველწლიურად იმართება. 1991 წლიდან გალისიაში ეს დღე ოფიციალურად დასვენების დღედ გამოცხადდა.
პირველი აღნიშვნა მოხდა 1963 წელს რომელიც მიეძღვნა როსალია დე კასტროს ნაწარმოებ "Cantares gallegos"-ს რომელიც იყო პირველი შექმნილი ნაწარმოები გალისიურ ენაზე. 1963 წლიდან კი ეს დღე აღინიშნება სხვადასხვა მწერლებისათვის რომლებიც გალისიურ ენაზე ქმნიან ნამუშევრებს.
ლიტერატურა
Todas as Letras do Día das Letras Galegas. Cincuenta aniversario da maior festa cultural de Galicia. 1963 – 2012
51 páxinas das nosas Letras 2013, Parlamento de Galicia
რესურსები ინტერნეტში
Real Academia Galega
ლიტერატურა
არჩილ ცინცაძე

არჩილ ცინცაძე
არჩილ ვლადიმერის ძე ცინცაძე (დ. 13 მაისი, 1966) — ქართველი სამხედრო მოღვაწე (რეზერვის პოლკოვნიკი), დიპლომატი.
დაამთავრა თბილისის სამხატვრო აკადემია არქიტექტორის სპეციალობით. 1992—1993 წწ. მონაწილეობდა აფხაზეთის შეიარაღებულ კონფლიქტში. მაიორის წოდებით მეთაურობდა ბატალიონს. შემდგომში საქართველოს სამხედრო ძალებში სხვადასხვა თანამდებობებზე მუშაობდა. 1998 წ. დაამთავრა მოსკოვის სამხედრო დიპლომატიური აკადემია. 1999—2005 წწ. იყო საქართველოს სამხედრო ატაშე ამერიკის შეერთებული შტატებში. 2005 წლიდან შეიარაღებული ძალებიდან გათავისუფლების შემდეგ მუშაობდა დევნილთა და მოსახლეობის განსახლების სამინისტროში. დაჯილოდოვებულია რამდენიმე ქართული ორდენითა და მედლით, ასევე ერთ-ერთი უმაღლესი ამერიკული სამხედრო ჯილდოთი Legion of Merit (2007 წ.).
სქოლიო
დაბადებული 1966
ქართველი სამხედრო მოღვაწეები
ქართველი დიპლომატები
დაბადებული 13 მაისი
ჯამალ მუსიალა

ჯამალ მუსიალა (დ. 26 თებერვალი, 2003) — გერმანელი ფეხბურთელი. მიუნხენის „ბაიერნისა“ და გერმანიის ეროვნული საფეხბურთო ნაკრების წევრი. თამაშობს შემტევი ნახევარმცველის პოზიციაზე.
ტიტულები
საკლუბო
ბაიერნი II:
3. ლიგა: 2019–20
ბაიერნი:
უეფა-ს ჩემპიონთა ლიგა: 2019–20
უეფა-ს სუპერთასი: 2020
გერმანიის საფეხბურთო სუპერთასი (2): 2020, 2021
ბუნდესლიგა (2): 2019–20, 2020–21
გერმანიის საფეხბურთო თასი: 2019–20
ფიფა-ს მსოფლიო საკლუბო ჩემპიონატი: 2020
რესურსები ინტერნეტში
სქოლიო
დაბადებული 26 თებერვალი
დაბადებული 2003
მიუნხენის ბაიერნის ფეხბურთელები
ინგლისელი ფეხბურთელები
2020 წლის ევროპის საფეხბურთო ჩემპიონატის ფეხბურთელები
2022 წლის მსოფლიო საფეხბურთო ჩემპიონატის ფეხბურთელები
პუშკინის დიდმოწამე პანტელეიმონის ეკლესია

პუშკინის დიდმოწამე პანტელეიმონის ეკლესია — მართლმადიდებლური ტაძარი ქალაქ პუშკინში, მდებარეობს ნ. ა. სემაშკოს სახელობის № 38 ქალაქის საავადმყოფოს ტერიტორიაზე. აგებულია 1846-1852 წლებში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
ტაძრის საფუძვლის ჩაყრა გაიმართა ქალაქ პუშკინის ისტორიულ ნაწილ სოფიაში 1781 წლის 22 ივლისს. იგი შეასრულა ნოვგოროდისა და სანქტ-პეტერბურგის მთავარეპისკოპოსმა გავრილმა. ტაძრის კურთხევა შედგა 1782 წლის 26 იანვარს კონსტანტინესა და დედოფალ ელენეს სახელზე. 1817 წლისათვის აღნიშნული ეკლესია უკვე აღარ ფუნქციონირებდა სიძველის გამო.
1846 წლის 2 ივლისს შედგა ახალი ქვის საავადმყოფოს საფუძვლის ცაყრა არქიტექტორ ნ. ვ. ნიკიტინის პროექტის მიხედვით, ხოლო ხარების ეკლესია დროებით განათავსეს თავშესაფრის სასადილოში. 1852 წლის 12 ოქტომბერს ტაძარი აკურთხეს ღვთისმშობლის „ყოველთა მწუხარეთა სიხარულის“ ხატის სახელზე. 1930 წლის 5 თებერვალს ეს ეკლესია დახურეს. ხატების ნაწილი გადაიტანეს ეკატერინეს სახელობის ტაძარში, ნაწილი კი სავაჭრო კანტორა „ანტიკვარიატში“. ქვედა ტაძარი ფუნქციონირებას აგრძელებდა 1933 წლის 16 აგვისტომდე. მისი ჭურჭლის ნაწილი გადაიტანეს სახელმწიფო ერმიტაჟში.
XIX საუკუნის შუა წლებიდან, ჰოსპიტალის ეზოში არსებობდა სამლოცველო, რომელშიც დამონტაჟებული იყო ძველი კანკელი. სამლოცველოში იდგა ეკლესიის ტახტრევანი, რომელიც 1872 წელს გადაიტანეს პუშკინის ღვთისმშობლის შობის ეკლესიაში. სამლოცველო თავისი დანიშნულებით არ გამოიყენებოდა. 1907-1908 წლებში ეკლესია ნაწილობრივ გადააკეთეს და გააფართოვეს არქიტექტორ ს. ა. დანინის პროექტის მიხედვით. სამრეკლო დახურეს 1929 წელს და 1999 წლამდე გამოიყენებოდა ქალაქის მორგის დანიშნულებით.
2000 წელს სამლოცველო დაუბრუნდა რუსეთის მართლმადიდებელ ეკლესიას და დაიწყო მისი რესტავრაცია. 2001 წელს იგი აკურთხეს როგორც ეკლესია პანტელეიმონ დიდმოწამის სახელზე. 2002 წელს გუმბათზე დაამონტაჟეს ჯვარი.
ლიტერატურა
Мещанинов М. Ю. Храмы Царского Села, Павловска и их ближайших окрестностей: Краткий исторический справочник. — 2-е изд., испр. и доп.. — СПб.: Genio Loci, 2007. — С. 169—179. — ISBN 5-9900655-3-1.
რესურსები ინტერნეტში
Народный каталог православной архитектуры
სანქტ-პეტერბურგის ტაძრები
სანქტ-პეტერბურგის კულტურული მემკვიდრეობის რეგიონალური ობიექტები
განიკუსი

განიკუსი — გალი გლადიატორი, ლენტულუს ბატიატუსის გლადიატორთა სკოლის წარმომადგენელი. ზოგიეთ წყაროში მოიხსენიება კელტად.
ჩვენს წელთაღრიცხვამდე 73 წელს, სპარტაკთან, კრიკსთან, კასტუსსა და ენომაისთან ერთად გახდა სამხრეთ იტალიის მონათა აჯანყების ლიდერი. ძვ.წ. 71 წელს განიკუსი და კასტუსი გამოეყო სპარტაკს 12.000 აჯანყებულთან ერთად (ტიტუს ლივიუსზე დაყრდნობით 35.000), რომელთა შორისაც დიდი რაოდენობით შედიოდნენ როგორც კელტები, ასევე გერმანელები.
მიუხედავად თავდაპირველი წარმატებისა, განიკუსი კასტუსტან და აჯანყებულებთან ერთად დაიღუპა რომის წინააღმდეგ გამართულ ლუკანიის ბრძოლაში, (სამხრეთ იტალია) რომელსაც მეთაურობდა მარკუს ლიცინიუს კრასუსი.
სექსტ ფრონტინუსის გადმოცემით კასტუსი და განიკუსი იბრძოდნენ მარჯვენა ფლანგზე გმირულად და შეძლეს უამრავი რომაელი ქვეითის განადგურება, თუმცა მას შემდეგ რაც ბრძოლაში ჩაერთო რომაული კავალერია, მათ გაარღვიეს აჯანყებულთა წინააღმდეგობა და დაამარცხეს ისინი.
განიკუსი კინემატოგრაფიაში
სპარტაკი — 1960 წელს გამოსული ამერიკული ფილმი, რომლის რეჟისორია სტენლი კუბრიკი, განიკუსის როლში არის პოლ ლამბერტი.
სპარტაკი — 2004 წლის ამერიკული ფილმი, გადაღებული რობერტ დორნჰელმის მიერ, განიკუსის როლშია პოლ ტელფერი.
სპარტაკი — 2011 წლის ამერიკული ტელესერიალი რიკ ჯეიკობსონის რეჟისორიბით, განიკუსის როლში — დასტინ კლერი.
ლიტერატურა
Titus Livius, Periochae zu Buch 97.
Plutarch, Crassus 11, 2–3.
Frontin 2, 4, 7; 2, 5, 34.
რესურსები ინტერნეტში
ვ. დ. გლადკი. ანტიკური სამყარო. ენციკლოპედიური ლექსიკონი
სქოლიო
გალები
რომაელი გლადიატორები
სპარტაკის აჯანყება
სპარტაკი
საბოლოკე (მრავალმნიშვნელოვანი)

საბოლოკე (მრავალმნიშვნელოვანი)
საკუთარი სახელი საბოლოკე შეიძლება აღნიშნავდეს:
საბოლოკე — მთა გუდისის ქედზე
საბოლოკე — სოფელი გორის მუნიციპალიტეტში
Take a Breath

Take a Breath
„Take a Breath“ — ინგლისელი სიმღერების ავტორ და მუსიკოს დეივიდ გილმორის სიმღერა. იგი შეტანილია მის მესამე სტუდიურ ალბომში On an Island.
გილმორმა სიმღერა მეუღლე პოლი სემსონის თანამონაწილეობით დაწერა. მეტ ევანზთან პრომო-ინტერვიუში მან ახსენა, რომ სიმღერაში განიხილება წყლის თემა, ამ შემთხვევაში – წყალში ჩაგდება და ადამიანის ჩაძირვა - მოკვდავობის სიმბოლოები.
სიმღერასთან „This Heaven“ ერთად „Take a Breath“ გამოიცა 2006 წლის ოქტომბერში, პრომო CD-R-ზე. იგი სრულდებოდა გილმორის 2006 წლის ტურნეს On an Island დროს, თუმცა, თუკი სხვა სიმღერები სრულდებოდა იმ თანმიმდევრობით, რომელიც ალბომზეა, ეს გადატანილი იყო პირველი განყოფილების მეორე ნახევარში.
2007 წელს სიმღერა გამოიცა სპეციალურ პრომო-სინგლებზე ალბომიდან On an Island – „Smile“, „This Heaven“, A „Pocketful of Stones“ და „On an Island“
სიმღერების სია
სქოლიო
დეივიდ გილმორის სიმღერები
2006 წლის სიმღერები
სიმღერები დეივიდ გილმორის ავტორობით
Guilty Conscience

Guilty Conscience — ემინემის სინგლი ალბომიდან The Slim Shady LP. იგი გამოიცა სინგლის სახით, 1999 წელს. ეს არის რეპერის მესამე სინგლი ამ ალბომიდან.
სიმღერაში (ისევე როგორც მის მუსიკალურ ვიდეოში) საუბარია სამი სხვადასხვა პიროვნების კარგ და ცუდ მხარეს შორის დებატებზე - მდგომარეობაზე, რომელშიც პიროვნებაში ერთმანეთს ორი სხვადასხვა ადამიანი იბრძვის და იმარჯვებს.
სიმღერები
ემინემის სიმღერები
1999 წლის სიმღერები
ლებედინი

ლებედინი — ქალაქი უკრაინაში. მდებარეობს სუმის ოლქში. 2013 წელს ქალაქის მოსახლეობა 26158 კაცს შეადგენდა.
სქოლიო
სუმის ოლქის ქალაქები
ჩარლი და შოკოლადის ქარხანა (მრავალმნიშვნელოვანი)

ჩარლი და შოკოლადის ქარხანა (მრავალმნიშვნელოვანი)
„ჩარლი და შოკოლადის ქარხანა“ — როალდ დალის 1964 წლის საბავშვო რომანი.
ჩარლი და შოკოლადის ქარხანა ასევე შეიძლება აღნიშნავდეს:
ვიდეო თამაშები
„ჩარლი და შოკოლადის ქარხანა“ (1985 წლის ვიდეო თამაში), ფილმზე დაფუძნებული ZX Spectrum-ის თამაში
„ჩარლი და შოკოლადის ქარხანა“ (2005 წლის ვიდეო თამაში), ფილმზე დაფუძნებული ვიდეო თამაში
სხვა
„ჩარლი და შოკოლადის ქარხანა“ (ფრენჩაიზი), ფრენჩაიზი
„ჩარლი და შოკოლადის ქარხანა“ (ფილმი), წიგნის 2005 წლის ეკრანიზაცია
„ჩარლი და შოკოლადის ქარხანა“ (საუნდტრეკი), 2005 წლის ფილმის საუნდტრეკის ალბომი
„ჩარლი და შოკოლადის ქარხანა“ (მიუზიკლი), 2013 წლის მიუზიკლი
იხილეთ აგრეთვე
ყველა გვერდი სათაურით „ჩარლი და შოკოლადის ქარხანა“
ყველა გვერდი სიტყვებით „ჩარლი და შოკოლადის ქარხანა“
გამხდარი ადამიანი (ფილმი)

გამხდარი ადამიანი (ფილმი)
გამხდარი ადამიანი — 1934 წლის ამერიკული ფილმი. დაფუძნებულია დეშიელ ჰემეტის ამავე სახელწოდების რომანზე. ფილმს მოჰყვა გაგრძელებები 1936-47 წლებში. უილიამ პაუელმა მიიღო ოსკარის ნომინაცია საუკეთესო მსახიობი კაცისთვის.
რესურსები ინტერნეტში
1934 წლის ფილმები
ინგლისურენოვანი ფილმები
ამერიკული ფილმები
რომანებზე დაფუძნებული ფილმები
აშშ-ის ფილმების ეროვნული რეესტრის ფილმები
ვან დაიკის ფილმები
Polyrhachis exercita

Polyrhachis exercita — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ზემო ფრისი

ზემო ფრისი (ყოფ. ქართული ფრისი) — სოფელი საქართველოში, ერედვის მუნიციპალიტეტში, ერედვის თემში.
გეოგრაფია
მდებარეობს გუდისის ქედის სამხრეთ კალთაზე. ზღვის დონიდან 1000 მეტრი, ცხინვალიდან 5 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება.
ლიტერატურა
სქოლიო
ერედვის თემის სოფლები